אלקסיס ג'ורדן

אלקסיס ג'ורדן (באנגלית: Alexis Jordan; נולדה ב-7 באפריל 1992) היא זמרת-יוצרת אמריקאית. בשנת 2011, הוציאה את אלבום הבכורה Alexis Jordan, אשר זכה להצלחה כאשר הגיע אל המקום התשיעי במצעד האלבומים הבריטי. מתוך האלבום יצא הלהיט "Happiness".

בשנת 2011, הוציאה ביחד עם שון פול את השיר "Got 2 Luv U", שהפך לאחד מהלהיטים המצליחים ביותר באותה השנה בה יצא. איגוד תעשיית ההקלטות הבריטי העניק לשיר את תואר הכסף על מכירות של למעלה מ-200,000 עותקים במדינה.

קריירה 
בשנת 2011, הוציאה אלקסיס ג'ורדן את אלבום הבכורה שלה, Alexis Jordan. הסינגל הראשון מתוכו "Happiness", הפך ללהיט בינלאומי, תוך שהצליח לכבוש את פסגת מצעד שירי ה-R&B של חברת המצעדים הרשמית, מצעד שירי הדאנס קלאב, והגיע למקום השלישי במצעד הסינגלים הבריטי. כמו כן, הוכתר לשיר השנה לשנת 2011 של הולנד. הסינגל השני מתוך האלבום "Good Girl", כבש את פסגת מצעד שירי הדאנס קלאב גם כן. הסינגל השלישי והאחרון מתוך האלבום "Hush Hush", זכה להצלחה בהולנד.

לאחר שסיימה להוציא סינגלים מתוך אלבום הבכורה שלה, החליטה ג'ורדן להקליט ביחד עם הראפר שון פול, את השיר "Got 2 Luv U". השיר הפך ללהיט בינלאומי, ולאחד מהלהיטים המצליחים ביותר של השניים, כאשר צבר למעלה מ-350 מיליון צפיות ביוטיוב, כבש פסגות מצעדים, וקיבל תארים שונים. בשנת 2013, הוציאה את הסינגל האחרון שלה "Acid Rain", אשר כבש את פסגת מצעד שירי הדאנס, תוך שנכנס לשתי רשימות סוף שנה של בילבורד.

דיסקוגרפיה

אלבומי אולפן 
 2011: Alexis Jordan

סינגלים 
 2010: "Happiness"
2011: "Good Girl"
2011: "Hush Hush"
2011: "Got 2 Luv U" (ביחד עם שון פול)
2013: "Acid Rain"

קישורים חיצוניים

הערות שוליים 

זמרות אפרו-אמריקאיות
זמרים אפרו-אמריקאים
זמרות-יוצרות אמריקאיות
זמרות פופ אמריקאיות
זמרי פופ אמריקאים
שחקניות ילדות אמריקאיות
שחקניות קולנוע וטלוויזיה אפרו-אמריקאיות
יוטיובריות אמריקאיות
אמריקאיות ממוצא פוארטו ריקני
אמריקאים ממוצא פוארטו ריקני
אמריקאיות שנולדו ב-1992
אמריקאים שנולדו ב-1992